google/wiki40b huggingface dataset:
राखालदास बनर्जी

जीवन परिचय

राखालदास का जन्म मुर्शिदाबाद में हुआ था। प्रेसिडेंसी कॉलेज (कोलकाता) में अध्ययन करते समय में महामहोपाध्याय पं॰ हरप्रसाद शास्त्री तथा बँगला लेखक श्री रामेंद्रसुंदर त्रिपाठी और फिर तत्कालीन बँगाल सर्किल (मंडल) के पुरातत्व अधीक्षक डॉ॰ ब्लॉख के संपर्क में आए। इसी समय से वंद्योपाध्याय महोदय डॉ॰ ब्लॉख के अवैतनिक सहकारी के रूप में अन्वेषणों तथा उत्खननों में काम करने लगे थे। 1907 ई. में बी. ए. (आनर्स) करने पर इनकी नियुक्ति प्रांतीय संग्रहालय, लखनऊ के सूचीपत्र बनाने के लिए हुई। इसी बीच उन्होंने कुछ महत्वपूर्ण इतिहास संबंधी लेख भी लिखे। सन्‌ 1910 में एम. ए. करने के उपरांत ये उत्खनन सहायक (भारतीय पुरातत्व सर्वेक्षण) के पद पर नियुक्त हुए और लगभग एक वर्ष तक इन्होंने कलकत्ता स्थित इंडियन म्यूज़ियम में कार्य किया। 1917 में इन्होंने पूना में पुरातत्व सर्वेक्षण के पश्चिमी मंडल के अधीक्षक के रूप में कार्य किया। लगभग 6 वर्षों तक महाराष्ट्र, गुजरात, सिंध तथा राजस्थान एवं मध्यप्रदेश की देशी रियासतों में पुरातत्व विषयक जो महत्वपूर्ण काम किए उनका विवरण 'एनुअल रिपोर्ट्स ऑव द आर्क्योलॉजिकल सर्वे ऑव इंडिया' (पुरातत्व सर्वेक्षण की वार्षिक रिपोर्ट) में उपलब्ध है। भूमरा (मध्य प्रदेश) के उल्लेखनीय प्राचीन गुप्तयुगीन मंदिर तथा मध्यकालीन हैहयकलचुरी-स्मारकों संबंधी शोध राखाल बाबू द्वारा इसी कार्यकाल में किए गए; किन्तु उनका सर्वाधिक महत्वपूर्ण कार्य था 1922 में एक बौद्ध स्तूप की खुदाई के सिलसिले में मोहनजोदड़ो की प्राचीन सभ्यता की खोज। इसके अतिरिक्त उन्होंने पूना में पेशवाओं, के राजप्राद का उत्खनन कर पुरातत्व और इतिहास की भग्न शृंखला को भी जोड़ने का प्रयत्न किया।
1924 में राखालदास महोदय का स्थानांतरण पुरातत्व सर्वेक्षण के पूर्वी मंडल (कलकत्ता) में हो गया, जहाँ वे लगभग दो वर्ष रहे। इस छोटी सी अवधि में उन्होंने पहाड़पुर (जि. राजशाही, पूर्वी बंगाल) के प्राचीन मंदिर का उल्लेखयोग्य उत्खनन करवाया। 1926 में कुछ प्रशासकीय कारणों से वंद्योपाध्याय को सरकारी सेवा से अवकाश ग्रहण करना पड़ा।
तत्पश्चात्‌ वे बनारस हिंदू विश्वविद्यालय में प्राचीन भारतीय इतिहास के 'मनींद्र नंदी प्राध्यापक' पद पर अधिष्ठित हुए और 1930 में अपनी मृत्यु तक इसी पद पर रहे। जीवन के अंतिम वर्षों वे वंद्योपाध्याय महाशय की आर्थिक स्थिति बहुत अच्छी नहीं रही, यद्यपि उनका लेखन और शोध सुचारु रूप से चलता रहा। 'हिस्ट्री ऑव ओरिसा' जो उनकी मृत्यु के बाद ही पुरी छपी, राखाल बाबू के अंतिम दिनों की ही कृति है।
तृष्णा

भारतीय दर्शन के सन्दर्भ में तृष्णा का अर्थ 'प्यास, इच्छा या आकांक्षा' से है। तृष्णां,तृ मतलब तीन, इष्णा मतलब लालच,।तीन लालच, पहला धन का लालच, दुसरा पुत्र का लालच,तीसरा सम्मान का लालच।
बैप्टिस्ट चर्च

बैप्टिस्ट चर्च उन इसाइयों के मत को कहते हैं जो यह मानते हैं कि "विश्वासी लोगों" का बपतिस्मा (बिलीभर्स बैप्टिज्म) होना चाहिये न कि अबोध बच्चों का (इन्फैन्त बैप्टिज्म)।

इतिहास

सन् १५२५ ई. में स्विट्ज़रलैंड में एक संप्रदाय का प्रचलन हुआ जिसमें माना जाता था कि बच्चों को दिया हुआ बपतिस्मा अमान्य है, अत: उसके अनुयायी पुन: बपतिस्मा लेते थे। इसलिए उन्हें अनाबैप्टिस्ट (पुन: बपतिस्मा देनेवाले) का नाम दिया गया। इस संप्रदाय की दो शाखाएँ थीं, एक उग्रवादी (जो बलप्रयोग का भी सहारा लेती थी, शीघ्र ही विलुप्त हो गई) और दूसरी शांतिवादी। मेन्नो सिमंस (सन् १४९६-१५६१) के नेतृत्व में शांतिवादी अनाबैप्टिस्ट संप्रदाय का काफी प्रचार हुआ। इससे उसके सदस्य प्राय: मेन्नोनाइट कहलाते हैं। आजकल उसके अनुयायी चार लाख से अधिक हैं। अमरीका में उसके सदस्य लगभग दो लाख हैं।
सन् १६०२ ई. में ऐंग्लिकन राजधर्म अस्वीकार कर कुछ अंग्रेज जान स्मिथ के नेतृत्व में हॉलैंड में बस गए। वहाँ वे मेन्नोनाइट संप्रदाय से प्रभावित होकर बच्चों का बपतिस्मा अस्वीकार करने लगे। सन् १६१२ ई. में टामस हेलविस के नेतृत्व में इंग्लैंड लौटकर उन्होंने बैप्टिस्ट चर्च की स्थापना की। वयस्क होने पर ही बपतिस्मा की मान्यता के अतिरिक्त इस चर्च में बाइबिल को धर्म का एकमात्र आधार माना जाता है तथा इसपर बहुत बल दिया जाता है कि सरकार को नितांत धर्मनिरपेक्ष होना चाहिए। विलियम कैरी (Carey) के धर्मप्रचार आंदोलन के फलस्वरूप सन् १७९२ ई. में बैप्टिस्ट मिशनरी सोसायटी की स्थापना हुई जिसने मिशन क्षेत्रों में सफलतापूर्वक कार्य किया है। ब्रिटेन में आजकल तीन लाख से अधिक बैप्टिस्ट चर्च के वयस्क सदस्य हैं। अमरीका में बैप्टिस्ट चर्च की स्थापना रोजर विलियम्स (१६४०-१६८३) द्वारा हुई थी। वहाँ उसे अपूर्व सफलता मिली है, आजकल उसकी सदस्यता दो करोड़ से भी अधिक है।
एडवेंटिस्ट (adventist) संप्रदाय का प्रचलन १९वीं शताब्दी पूर्वार्ध में हुआ था, उस संप्रदाय से सेवेंथ डे एडवेंटिस्ट (seventh day adventist) सन् १८६० ई. में अलग हो गए। बपतिस्मा के विषय में उनका सिद्धांत बैप्टिस्ट चर्च के अनुसार है। इसके अतिरिक्त वे इतवार के स्थान पर शनिवार को पवित्र मानते हैं, मदिरा तथा तंबाकू से परहेज करते हैं और अपनी आमदनी का दशमांश चर्च को प्रदान करते हैं। उनका विश्वास है कि अंत में ईश्वर शैतान को, नरकदूतों को तथा मुक्ति से वंचित लोगों को नष्ट कर देगा। अमरीका में यह संप्रदाय विशेष रूप से सक्रिय है; वह मिशन क्षेत्रों में बहुत से अस्पतालों का संचालन करता है। दुनिया भर में उसके लगभग दस लाख सदस्य हैं।
सन् १८७२ ई. में चार्ल्स टी. रमल ने येहोवा साक्षी (Jehovah's witnesses) नामक संप्रदाय का प्रवर्तन किया। एडवेंटिस्ट विचारधारा से प्रभावित इस संप्रदाय की अपनी विशेषताएँ हैं, अर्थात् रोमन काथलिक चर्च का विरोध, आत्मा के अमरत्व, ईसा के ईश्वरत्व तथा त्रित्व के सिद्धांत का अस्वीकरण। यह संप्रदाय दुनिया भर में फैला हुआ है किंतु अमरीका में उसकी सदस्यता सर्वाधिक (२,८६,०००) है।
ज़ेटा ओरायोनिस तारा

ज़ेटा ओरायोनिस, जिसके बायर नामांकन में भी यही नाम (ζ Ori या ζ Orionis) दर्ज है, आकाश में कालपुरुष तारामंडल में स्थित एक तीन तारों का बहु तारा मंडल है। इसका मुख्य तारा (जिसे "ज़ेटा ओरायोनिस ए" कहा जाता है) एक अति-गरम नीला महादानव तारा है और यह पृथ्वी से दिखने वाले तारों में से ३१वाँ सब से रोशन तारा है। यह हमसे ७०० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) २.०४ है। अगर तीनों तारों को इकठ्ठा देखा जाए तो इनकी मिली-जुली चमक १.७२ मैग्निट्यूड है। ध्यान रहे के खगोलीय मैग्निट्यूड एक विपरीत माप है और यह जितना कम हो चमक उतनी ही ज़्यादा होती है।

अन्य भाषाओं में

ज़ेटा ओरायोनिस को अंग्रेज़ी में "ऑलनिटाक" (Alnitak) भी कहा जाता है। यह अरबी भाषा के "अन-निताक़" (النطاق) से लिया गया है जिसका अर्थ "कमरबंद" है। कालपुरुष तारामंडल में जो कालपुरुष (या कुछ वर्णनों में शिकारी) की काल्पनिक आकृति बनती है, ज़ेटा ओरायोनिस उसकी कमरबंद के एक कोने का तारा है।
चोरबत घाटी

भूगोल

चोरबत घाटी से श्योक नदी गुज़रती है और घाटी काराकोरम पर्वतों से घिरी हुई है। पास ही भारत द्वारा नियंत्रित सियाचिन हिमानी है, जिस से यहाँ का वतावरण भी अत्यंत ठंडा व शुष्क रहता है। वर्षा बहुत कम गिरती है और सर्दियाँ भयंकर पड़ती हैं।

इतिहास

यह पूरा क्षेत्र पाकिस्तान के क़ब्ज़े में हुआ करता था लेकिन १९७१ के भारत-पाक युद्ध के बाद, भारतीय सेना ने इसके कुछ भाग पर नियंत्रण कर लिया और यह भारत का प्रशासनिक भाग बन गया।
कल्पना चावला

प्रारंभिक जीवन

भारत की महान बेटी-कल्पना चावला करनाल, हरियाणा, भारत में जन्मी थी। उनका जन्म 17 मार्च् सन् 1962 में हुआ था। उनके पिता का नाम श्री बनारसी लाल चावला और माता का नाम संजयोती देवी था। वह अपने परिवार के चार भाई बहनो में सबसे छोटी थी। घर में सब उसे प्यार से मोंटू कहते थे। कल्पना की प्रारंभिक पढाई “टैगोर बाल निकेतन” में हुई। कल्पना जब आठवी कक्षा में पहुचीं तो उन्होंने इंजिनयर बनने की इच्छा प्रकट की। उसकी माँ ने अपनी बेटी की भावनाओं को समझा और आगे बढने में मदद की। पिता उसे चिकित्सक या शिक्षिका बनाना चाहते थे। किंतु कल्पना बचपन से ही अंतरिक्ष में घूमने की कल्पना करती थी। कल्पना का सर्वाधिक महत्वपूर्ण गुण था - उसकी लगन और जुझार प्रवृति। कल्पना न तो काम करने में आलसी थी और न असफलता में घबराने वाली थी।
 उनकी उड़ान में दिलचस्पी  J R D Tata  'जहाँगीर रतनजी दादाभाई टाटा से प्रेरित थी जो एक अग्रणी भारतीय विमान चालक और उद्योगपति थे।

शिक्षा

कल्पना चावला ने प्रारंभिक शिक्षा टैगोर पब्लिक स्कूल करनाल से प्राप्त की। आगे की शिक्षा वैमानिक अभियान्त्रिकी में पंजाब इंजिनियरिंग कॉलेज, चंडीगढ़, भारत से करते हुए 1982 में अभियांत्रिकी स्नातक की उपाधि प्राप्त की। वे संयुक्त राज्य अमेरिका के लिए 1982 में चली गईं और 1984 वैमानिक अभियान्त्रिकी में विज्ञान निष्णात की उपाधि टेक्सास विश्वविद्यालय आर्लिंगटन से प्राप्त की। कल्पना जी ने 1986 में दूसरी विज्ञान निष्णात की उपाधि पाई और 1988 में कोलोराडो विश्वविद्यालय बोल्डर से वैमानिक अभियंत्रिकी में विद्या वाचस्पति की उपाधि पाई। कल्पना जी को हवाईजहाज़ों, ग्लाइडरों व व्यावसायिक विमानचालन के लाइसेंसों के लिए प्रमाणित उड़ान प्रशिक्षक का दर्ज़ा हासिल था। उन्हें एकल व बहु इंजन वायुयानों के लिए व्यावसायिक विमानचालक के लाइसेंस भी प्राप्त थे। अन्तरिक्ष यात्री बनने से पहले वो एक सुप्रसिद्ध नासा कि वैज्ञानिक थी।

एम्स अनुसंधान केंद्र

१९८८ के अंत में उन्होंने नासा के एम्स अनुसंधान केंद्र के लिए ओवेर्सेट मेथड्स इंक के उपाध्यक्ष के रूप में काम करना शुरू किया, उन्होंने वहाँ वी/एसटीओएल में सीएफ़डी पर अनुसंधान किया।
ऊर्जा अर्थशास्त्र

ऊर्जा अर्थशास्त्र (Energy economics) एक विस्तृत वैज्ञानिक क्षेत्र है जिसमें समाज में ऊर्जा की आपूर्ति व उपयोग से संबंधित विषयों का उध्ययन किया जाता है।
पौष कृष्ण द्वादशी

पौष कृष्ण द्वादशी भारतीय पंचांग  के अनुसार दसवें माह की सत्ताइसवी तिथि है, वर्षान्त में अभी ६३ तिथियाँ अवशिष्ट हैं।
त्रिलोक कपूर

त्रिलोक कपूर एक भारतीय सिनेमा के अभिनेता एवं कपूर परिवार के सदस्य थे। त्रिलोक वाशेश्वरनाथ कपूरके दुसरे पुत्र थे। वे अपने भैया पृथ्वीराज कपूर के तरह भारतीय सिनेमा में दाखिल हुए। उन्होंने अधिकतर पौराणिक फ़िल्म में काम की।
धौलाधार

धौलाधार (सफेद पर्वत), हिमाचल प्रदेश में स्थित एक अति सुन्दर पर्वतमाला है जिसका मनोरम दृश्य अति सुन्दर दिखाई देता है। यह पर्वतमाला हिमालय के मध्यम भाग में स्थित है जो हिमाचल प्रदेश के पश्चिम में चम्बा जिले से शुरू होकर पूर्व में किन्नौर जिले से जाते हुए उत्तराखण्ड से होते हुए पूर्वी असम तक फैली हुई है। इस पर्वतमाला को देखने के लिए हिमाचल प्रदेश के काँगड़ा जिले के उत्तर में खूबसूरत पर्यटन-स्थल धर्मशाला के नाम से जाना जाता है। इसके ठीक सामने हिमाच्छादित गगनचुम्बी धौलाधार पर्वत-श्रृंखला का अनुपम दृश्य सालों भर देखा जा सकता है।
श्रीमाली ब्राहमण

श्रीमाली ब्राहमण के विषय में ऐसा माना जाता है कि उनकी उत्पत्ति भारतीय राज्य राजस्थान के जालौर जिले के श्रीमाल (वर्तमान में भीनमाल) में हुई है।
सुनम्य कलाएँ

सुनम्य कलाएँ (Plastic arts) उन कलाओं की श्रेणी है जिनमें सुन्यता (plasticity) वाले पदार्थों से कलाकृतियाँ बनाई जाती हैं। इनमें मोल्डिंग (संचन) और शिल्पकला और मृतिकाशिल्प की कलाएँ शामिल हैं। सुनम्य कला में ऐसी सामग्रीयों का प्रयोग होता है जिन्हें आकार दिया जा सके, जैसे कि पत्थर, लकड़ी, कंक्रीट और धातु। हालांकि इन कलाओं का अंग्रेज़ी नाम "प्लास्टिक आर्ट्स" है, इनमें यह ज़रूरी नहीं है कि प्लास्टिक ही प्रयोग हो।
अभय कुमार

परिचय

अभय कुमार नालंदा जिला बिहार के मूल निवासी हैं। उन्होने दिल्ली के किरोरि मल कॉलेज तथा जवाहरलाल नेहरु विश्वविद्यालय से शिक्षा प्राप्त की। उन्होने २००३ में भारतीय विदेश सेवा ज्वाइन किया।
पाक्योंग विमानक्षेत्र

इतिहास

पाक्योंग विमानक्षेत्र के निर्माण से पूर्व, सिक्किम भारत का एकमात्र राज्य था जिसमें एक भी प्रचालनाधीन विमानक्षेत्र नहीं था।  तब सिक्किम गमन हेतु गंगटोक से 124 कि॰मी॰ (407,000 फीट) पांच घंटे की यात्रा कर पड़ोसी राज्य पश्चिम बंगाल स्थित बागडोगरा या पड़ोसी देश भूटान में पारो हवाई अड्डे से जाना होता था।
पाक्योंग विमानक्षेत्र का अनुमोदन आर्थिक मामलों हेतु मन्त्रिमण्डल समित द्वारा अक्तूबर २००८ में किया गया था। तब जनवरी २००९ को इस ग्रीनफील्ड हवाई अड्डे के लिये पुंज लॉयड समूह के साथ ₹2,640 करोड़₹2,640 मिलियन (US$38.54 मिलियन) का अनुबंध हवाई पट्टी और टैक्सीमार्ग के निर्माण, एप्रन जल निकासी व्यवस्था, और बिजली के काम के लिए किया गया था। तब इस विमानक्जशःएत्नर की आधारशिला तत्वकालीन नागरिक उड्डयन मंत्री प्रफुल्ल पटेल द्वारा फरवरी २००९ को रखी गयी थी।
परियोजना शुरू होने पर पूरे होने की आशा २०१२ तक की थी, किन्तु स्थानीय ग्रामवासियों द्वारा पर्याप्त प्रतिपूर्ति एवं पुनर्स्थापन योजना की मांग किये जाने व इसके लिये न्यायालय जाने के कारण यह योजना जनवरी २०१४ तक रुकी रही। तब भारतीय विमानपत्तन प्राधिकरण द्वारा मध्यस्थता कर और ग्रामावासियों को आंशिक प्रतिपूर्ति कर कार्य को अक्तूबर २०१४ में पुनरारम्भ किया गया, किन्तु जनवरी २०१५ में ग्रामवासियों के विरोध के चलते एक बार पुनः यह कार्य बाधित हुआ। जुलाई २०१५ को भाविप्रा के साथ राज्य सरकार द्वारा एक एमओयू हस्ताक्षरित किया गया जिससे भाविप्रा अपना कार्य अक्तूबर २०१५ में एक बार पुनः आरम्भ कर पायी। यहां पर अनोपलब्ध विद्युत-ऊर्जा के अभाव और भूस्खलन के कारण यह कार्य पुनः दो बार बाधित हुआ, जिससे इसकी लागत ₹3,090 करोड़₹3,090 मिलियन (US$45.11 मिलियन) से बढ़कर ₹6,050 करोड़₹6,050 मिलियन (US$88.33 मिलियन) हो गयी। तब यहां की भूस्खलन की समस्या से निबटने हेतु अधिकतम पारिस्थितिक ढलान-स्थिरीकरण तकनीकों (Maximally ecological slope-stabilization techniques) का प्रयोग कर स्थिति को नियन्त्रण में लिया गया तथा कार्य आगे बढ़ा।
५ मार्च २०१८ को भारतीय वाय़ु सेना का डोर्नियर 228 पाक्योंग की पूरी हुई हवाई पट्टी पर पहली बार उतरा। इसके बाद स्पाइस्जेट कंपनी को पाक्योंग से कोलकाता क्षेत्र में उड़ान संचालित करने का कार्यादेश दिया गया। इसका निर्धारण सरकार की उड़ान क्षेत्रीय-संयोजकता योजना (रीजनल कनेक्टिविटी स्कीम) के तहत बिडिंग के द्वितीय राउण्ड के बाद किया गया। तब स्पाइस्जेट ने पाक्योंग में १० मार्च २०१८ को क्यू४०० विमान का सफ़ल अवतरण प्रयास किया।
हवाई अड्डे को अपना व्यावसायिक संचालन अनुज्ञापत्र नागरिक उड्डयन महानिदेशालय (डीजीसीए) से ५ मई २०१८ को प्राप्त हुआ।
लेडो, असम

भूगोल

लेडो, समुद्र तल से 150 मीटर की ऊँचाई पर स्थित है।
संधारणीय डिज़ाइन

संधारणीय डिज़ाइन (sustainable design), जिसे कभी-कभी पर्यावरणीय डिज़ाइन का ही भाग माना जाता था, भौतिक वस्तुओं को डिज़ाइन करने की वह शैली है जिसमें सामाजिक, आर्थिक और पारिस्थितिक संधारणीयता (sustainability, सस्टेनेबिलिटी) दृष्टिकोण के आधार पर काम किया जाता है।
अरब यहूदी

अरब यहूदी  एक ऐसा शब्द है, जो अरब जगत से आए या उत्पन्न हुए यहूदियों का जिक्र है। यह शब्द विवादास्पद हो सकता है, क्योंकि अरब-बहुल देशों में उत्पत्ति वाले कई यहूदी अरबों के रूप में पहचान नहीं करते हैं।
अरब-बहुसंख्यक देशों में रहने वाले यहूदी अरबी भाषा बोलते हैं, जिसमें कई अरबी बोलियों (जुडो-अरबी भाषाओं को भी देखें) का इस्तेमाल उनकी प्राथमिक सामुदायिक भाषा के रूप में किया जाता है, जिसका उपयोग हिब्रू साहित्यिक और सांस्कृतिक उद्देश्यों (साहित्य, दर्शन, कविता, आदि) के लिए किया जाता है। उनकी संस्कृति के कई पहलुओं (संगीत, कपड़े, भोजन, आराधनालय और घरों की वास्तुकला, आदि) में स्थानीय अरब आबादी के साथ समानता है। वे आमतौर पर सेफ़रदी यहूदी कानून का पालन करते हैं, जिससे उन्हें मिज़राही यहूदियों में सबसे बड़ा समूह बना दिया जाता है। 1948 में इजरायल की स्थापना के बाद, नए यहूदी राज्य या पश्चिमी यूरोप के लिए, अधिकांश आबादी या तो मजबूर हो गई, भाग गई या स्वेच्छा से चली गई और कुछ संयुक्त राज्य और लैटिन अमेरिका चले गए। आधुनिक युग तक इस शब्द का आमतौर पर उपयोग नहीं किया गया था।
हाल के दशकों में, कुछ यहूदियों ने स्वयं को अरब यहूदियों के रूप में पहचाना है, जैसे कि एला शोहट, जो ज़ोनिस्ट प्रतिष्ठान के यहूदियों के वर्गीकरण के विपरीत शब्द का उपयोग करता है, जैसे कि एशकेनज़िम या मिज़्राहिम; बाद में, वह मानती है, कि अरबों के साथ अत्याचार हुआ है। अन्य यहूदियों, जैसे अल्बर्ट मेम्मी, का कहना है कि अरब देशों में यहूदियों को अरब यहूदी होना पसंद होगा, लेकिन अरब मुसलमानों द्वारा सदियों से दुरुपयोग को रोका गया।

संस्कृति में

20 वीं शताब्दी के मध्य तक जूदेव-अरबी आमतौर पर बोली जाती थी।  इजरायल पहुंचने के बाद अरब भूमि से यहूदियों ने पाया कि जूदेव-अरबी का उपयोग हतोत्साहित किया गया था और इसका उपयोग अव्यवस्था में गिर गया। अरब देशों में यहूदियों की जनसंख्या में नाटकीय रूप से कमी आएगी। यहां तक ​​कि जो अरब दुनिया में बने रहे, उन्होंने जूदेव-अरबी को त्याग दिया।
एमोन रज़-क्राकोत्ज़किन का तर्क है कि अरब भूमि से यहूदी अरब में थे, उन्होंने अरब संस्कृति के साथ की पहचान की भले ही वे अरब यहूदियों के साथ या अरब राष्ट्रवाद के साथ नहीं पहचाने।

इस्लाम से पहले अरब के यहूदी

इस्लाम से पहले यहूदी प्रजातियां अरब प्रायद्वीप में मौजूद हैं; उत्तर में जहाँ वे लेवंत और इराक की यहूदी आबादी से जुड़े थे, इहसा के तटीय मैदानों में, और दक्षिण में, यमन में।
२२२५ ईसा पूर्व

२२२५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२२५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हाथीदाँत

हाथीदाँत या गजदन्त हाथी के उन दो दाँतों को कहते हैं जो हाथी के मुँह से बाहर निकले होते हैं और बहुमूल्य माने जाते हैं। पुराने समय में इनसे कई प्रकार की बहुमूल्य वस्तुएँ निर्मित की जाती थीं, यहाँ तक की मनुष्य के नकली दाँत भी इनसे बनते थे। हाथीदाँत के कारण हाथियों का अवैध शिकार किया जाता है तथा उनकी संख्या तेज़ी से गिरने के कारण वह जंगल में संकटग्रस्त हो गये हैं। यही कारण है कि अन्तर्राष्ट्रीय स्तर पर हाथीदाँत के व्यापार पर रोक लगा दी गई है।

हाथीदाँत के कई सजावटी और व्यावहारिक उपयोग हैं। जिन मै हाथ मै पहन ने की चूडियाँ, कंगन ,गहने रखने के बक्से आदि शामिल हैं ! प्लास्टिक के ईजाद से पहले, यह बिलियर्ड गेंदों, पियानो चाबियों, स्कॉटिश बैगपाइप (वाद्ययंत्र), बटन और विस्तृत सजावटी सामान के लिए इस्तेमाल किया गया था। फिर हाथीदाँत के लिए कृत्रिम विकल्प विकसित किये गये। प्लास्टिक पियानो चाबियों को पियानो के जानकार एक निम्न विकल्प मानते हैं, हालांकि हाल में विकसित अन्य कृत्रिम सामग्री हाथीदाँत से बनी पियानो चाबियों का बेहतर अहसास कराती हैं।
अलवर जिला

अलवर के प्रमुख पर्यटन स्थल

अलवर के पास घूमने की कई जगहें हैं। सिलिसेढ, सरिस्का वन्य जीव उद्यान और भरतपुर पक्षी उद्यान। अलवर का किला और संग्रहालय भी देखने योग्य हैं। अलवर के कोर्ट की इमारत एक बहुत ही खूबसूरत पुराने महल में बनी हुई है। अलवर से १७० कि॰मी॰ की दूरी पे जयपुर और 150 कि॰मी॰ पे मथुरा, गोवर्धन और वृन्दावन स्थित है।
पी के तलवार

आरंभिक जीवन

डा. पी. के तलवार (पूरा नाम डा. प्रमोद कुमार तलवार) का जन्म 4 दिसंवर, 1954 को भारत के राजस्थान राज्य में भतरपुर में चिकित्सक परिवार में हुआ। उनके पिता स्वर्गीय श्री देवदत्त  तलवार उत्तर प्रदेश सरकर में चिकित्सक थे। उनकी माता सरला तलवार गृहणी। उनकी आरंभिक स्कूली शिक्षा उत्तर प्रदेश के उन्नाव के स्कूल में प्राप्त की। इसके बाद उनका परिवार मथुरा आ गया जहां से उन्होंने  1869 में बारहवी बोर्ड की परीक्षा की। इसके बाद उनके पिताजी का तबादला सिकदराबाद हो गया जहां से उन्होंने 1971 में जीव विज्ञान में इंटरमीडियट की परीक्षा पास की।

चिकित्सा शिक्षा

डा. पी. के तलवार ने 1979 में मराठवाडा विश्वविद्यालय से एमबीबीएस की डिग्री ली। उन्होंने उसी विश्वविद्यालय से 1981 में एम..एस. (जनरल सर्जरी) की उपाधि ही। उन्होंने बम्बई यूनिवर्सिटी से एम सीएच (प्लास्टिक सर्जरी) की डिग्री ली। सन 1985 में टाटा कैंसर हास्पीटल से हैंड सर्जरी में फेलोशिप की। अगले साल वह जूनियर कंसल्टेंट (पोल अधिकारी) के तौर पर जबलपुर मेडिकल कालेज में काम शरू किया। उन्हें 1987 में अटलांटा स्थित इंस्टीच्यूट आफ एस्थेटिक प्लास्टिक सर्जरी से एस्थेटिक प्लास्टिक सर्जरी में फेलोशिप की। यहां उन्होंने इंटरनेशनल सोसायटी आफ एस्थेटिक प्लास्टिक सर्जरी के पहले अध्यक्ष डा. जॉन आर लुइस से प्रशिक्षण प्राप्त किया। यह फेलोशिप प्राप्त करने वाले वह पहले भारतीय थे। वह 1988 में स्वदेश लौट आए ।

चिकित्सा कार्य

स्वदेश लौटने के बाद वह नई दिल्ली के सर गंगा राम हास्पीटल सें जूनियर कंसल्टेंट के तौर पर जुड़े। अगले साल उन्होंने नई दिल्ली के ग्रेटर कैलाश में कास्मेटिक सर्जरी सेंटर की स्थापना की। उन्होंने इंद्रप्रस्थ अपोलो हास्पीटल से वरिष्ठ कास्मेटिक सर्जन के तौर पर भी काम किया है। 
उन्हें कई शीर्ष मॉडलों, भारत एवं पडोसी देशों के फिल्मी कलाकारों, खिलाडियों एवं अन्य प्रसिद्ध हस्तियों की कास्मेटिक सर्जरी की है। वह उत्तरी भारत के पहले प्लास्टिक सर्जन हैं जिन्होंने विशिष्ट विशेषज्ञता के तौर पर कास्मेटिक सर्जरी करना शुरू किया। 
वह थ्रेड फेसे लिफ्ट, शार्ट स्कार फेस लिफ्ट (मिनिमल एक्सेस क्रेनियल सस्पेंशंस), पिगमेंटेशन, हेयर रिमुवल, लेग वेन्स, मुहोंस के धब्बे एवं चेहर का कायाकल्प करने के लिए लेजर सर्जरी का प्रयोग करने में अग्रणी हैं।

बाहरी कड़ियां

सेहत के लिए खतरनाक हैं सौंदर्य उत्पाद
२२ जुलाई २००९ का सूर्यग्रहण

दृश्यता

यह एक सँकरे गलियारे में दृश्य होगा, जो उत्तरी मालदीव, उत्तरी पाकिस्तान व उत्तरी भारत, पूर्वी नेपाल, उत्तरी बांग्लादेश, भूटान, म्याँमार का उत्तरी बिंदु, मध्य चीन तथा प्रशांत महासागर में उसके द्वीपों र्युक्यु द्वीपों, मार्शल द्वीपों तथा किरिबती सहित, से गुजरेगा।
पूर्णता कई बड़े शहरों में दृश्य होगी, जिनमें हैं: सूरत, बड़ोदरा, भोपाल, वाराणसी, पटना, दिनाजपुर, सिलीगुड़ी, तवांग, गुवाहाटी, चोंगछिंग, यिचांग, जिंगजोउ, वुहान, होंगजोउ, शंघाई आदि।  कुछ विशेषज्ञों के अनुसार तारेगना , बिहार, इस घटना को देखने का सर्वश्रेष्ठ स्थान है। आंशिक सूर्यग्रहण तो चंद्रमा की उपच्छाया के चौड़े मार्ग पर दिखाई देगा ही, जिसमें अधिकांश दक्षिण एशिया (संपूर्ण भारत व चीन) व उत्तर पूर्वी ओशियानिया शामिल हैं।

समयावधि

यह 21 वी सदी का सबसे बड़ा सूर्यग्रहण था और केवल 13 जून 2132 को ही अवधि के मामले में अतिक्रमित होगा। अधिकतम ग्रहण 02:35:21 UTC को बोनिन द्वीपों के 100 किमी दक्षिण में होगा जो जापान के दक्षिणपूर्व में हैं। अवासित उत्तरी इवो जिमा द्वीप वह स्थलखंड है, जहाँ प्रायः अधिकतम पूर्णता समयावधि होगी, जबकि निकटतम वासित बिंदु है एकुसेकिजिमा, जहाँ यह 6 मिनट 26 सेकंड रहेगा।
रणधीसर

रणधीसर बीकानेर जिले के कोलायत तहसील में एक छोटा गाँव है, यह गाव बीकानेर से लगभग 40 किमी. दूर है, इस गाव में मुलभुत सुविधाए पर्याप्त रूप से उपलब्ध नही है, एक छोटा सा स्कूल है जिसमे बच्चे 8 वी तक का था एक महिला सवास्थय केंद्र है, गावं की जनसँख्या लगभग 2500 है, पीने के पानी के लिए एक ठाकुर बुलदान सिंह भाटी द्वारा खुदवाया गया कुआ है, इसी कुए से पुरे गाँव की प्यास बुझती है.
मशहूर पाकिस्तानी गायिका रेशमा का जन्म इसी गाँव में हुआ है, उनके वंशज आज भी इसी गाँव में रहते है.

जाति एवं धर्म

इस गाँव में राजपूत ( भाटी ) और मुस्लमान ( शेख ) मेघवाल, और कुम्हार जाती के लोग निवास करते है, इन लोगो के धर्म और जाती अलग होने के बावजूद इनमें भाईचारा और प्रेम बहुत है, भगवान इनके भाईचारे और प्रेम को यूँ ही बनाये रखे.
इस गाँव में पीरजी की मजार, ठाकुरजी का मंदिर, करनी माता का मंदिर, मस्जिद है.

राजनितिक प्रभाव

इस गाँव के लोग कोलायत के विधायक देवीसिंह भाटी को बहुत प्यार करते है, यह के लोग राजनिति में इतने प्रभावी नही है

ठाकुर वंशज

ठा. बुलदान सिंह
ठा.करणीसिंह
ठा. प्रेमसिंह ( वर्तमान )
शोभा सेन

व्यक्तिगत जीवन

वह उत्पल दत्त की पत्नी थीं और दंपति की एक बेटी, डॉ बिशुनुप्रिया दत्त, जो दिल्ली के जवाहरलाल नेहरू विश्वविद्यालय, स्कूल ऑफ आर्ट्स और सौंदर्यशास्त्र में थिएटर इतिहास के प्रोफेसर हैं। उसके चार पोते थे।

कैरियर

बीथुइन कॉलेज से स्नातक होने के बाद, वह गणन्य संघ में शामिल हो गई और 'नाबना' की प्रमुख महिला भूमिका में अभिनय किया। वह 1953-54 में लिटिल थियेटर ग्रुप में शामिल हुई थी, जो बाद में पीपुल्स थिएटर ग्रुप बन गया था। तब से उन्होंने ग्रुप की कई प्रस्तुतियों में काम किया है, इनमें प्रमुख हैं: 'बैरीकैड', 'टिनर तलवार', 'टिटुमिर'। उसने कुछ फिल्मों में भी काम किया है जिसमें एक अधूरी कहानी शामिल है।
10 अप्रैल 2010 को सेन ने मदर टेरेसा इंटरनेशनल अवार्ड प्राप्त किया।
दो रास्ते

संक्षेप

यह गुप्ता परिवार की कहानी है।गुप्ता परिवार श्रीमती गुप्ता (वीना), बड़ा बेटा नवेन्द्रू गुप्ता (बलराज साहनी), नवेन्द्रू की पत्नी माधवी (कामिनी कौशल); दूसरा बेटा बिरजू गुप्ता (प्रेम चोपड़ा); तीसरा बेटा, सत्येन गुप्ता (राजेश खन्ना); एक बेटी गीता (कुमुद बोले), और नवेन्द्रू का बेटा, राजू (जूनियर महमूद) से मिलकर बना है। परिवार को बिरजू के लिए प्रसाद (असित सेन) और उनकी पत्नी भागवंती (लीला मिश्रा) से शादी का प्रस्ताव मिलता है, जिसे परिवार स्वीकार कर लेता है। दुल्हन बनने वाली नीलू (बिन्दू) विदेश में रही है और उसका दृष्टिकोण गैर-पारंपरिक है, और यह गुप्ता परिवार के साथ पहली बैठक में वह जता देती है। 
श्रीमती गुप्ता इसको बिल्कुल पसंद नहीं करती हैं, लेकिन नवेन्द्रू उन्हें मना लेता है, और शादी हो जाती है। नीलू की एक सुंदर और तेजस्वी छोटी बहन रीना (मुमताज़) है। वह भी सत्येन के समान कॉलेज में जाती है और दोनों गलतफहमी के बीच मिलते हैं और अंततः दोनों एक-दूसरे के प्यार में पड़ जाते हैं। नवेन्द्रू ने एक साहूकार से बड़ी राशि का ऋण ले रखा है, और जब भुगतान करने का समय आता है, तो नवेन्द्रु के पास पर्याप्त धन नहीं होता है। बिरजू की पत्नी नवेन्द्रू से धन साझा करने से इंकार कर देती है। घर में गलतफहमी और झगड़े होते हैं, और अंततः नीलू और बिरजू अपने अलग घर पर चले जाते हैं। गुप्ता परिवार अपने लेनदारों को घर खो देता है, जबकि बिरजू और नीलू विलासिता का जीवन जीते हैं। इस बीच, सत्येन ने अपनी प्रेमिका रीना के साथ खुशहाल वैवाहिक जीवन की उम्मीद छोड़ दी है। इन समस्याओं को परिवार कैसे हल करेगा, यह फिल्म में दिखाया गया है।
कुशाभाऊ ठाकरे

कुशाभाऊ ठाकरे (१५ अगस्त १९२२ - २८ दिसंबर २००३) भारतीय जनता पार्टी से संबंधित एक भारतीय राजनीतिज्ञ थे। वे १९९८ से २००० तक पार्टी के अध्यक्ष रहे। उअसके पहले वे छह सालोंतक पार्टी के महासचिव थे।

जीवन

ठाकरे का जन्म १५ अगस्त १९२२ को मध्यप्रदेश राज्य के धार में हुआ।